चलो।
ल्यूक।
उधर जाना भी मत।
मुझे तुम्हारा कोल्ड वॉलेट, पासकोड चाहिए, फिर मैं चला जाऊँगा।
- मेरे पास कोल्ड वॉलेट नहीं है... - मुझसे चालाकी नहीं।
मुझे सीधी तरह बता दो, वरना तुम्हारे दोस्त से शुरू करूँगा।
वह मेरा दोस्त नहीं है।
अगर मैं तुम्हें अपना कोल्ड वॉलेट दूँगी, तब भी तुम हमें मार ही डालोगे।
मैं ऐसा नहीं करूँगा।
वाकई? क्योंकि अगर मैं तुम्हारी जगह होती, तो हम दोनों को मार देती।
यहाँ से बचकर निकलने का यही एक तरीका है।
- तो तुम्हारे तरीके से करता हूँ। - नहीं, रुको।
मुझे एक सौदा करना है।
सौदा करना है?
मेरे कोल्ड वॉलेट में पचास लाख हैं।
पर दूसरा अंदर वाला आदमी, उसके पास दो करोड़ हैं।
मैं तुम्हें उसके पास ले जा सकती हूँ। और जब वह मिल जाए, तो हमें जाने देना।
नहीं। मैं यहाँ तुम्हीं लोगों से पचास लाख लूँगा।
पचास लाख कुछ नहीं हैं। कुछ भी नहीं।
सोचो इस बारे में।
ठीक है?
तुम्हें देश छोड़कर जाना होगा, है ना?
तो तुम्हें नई पहचान और नए दस्तावेज़ चाहिए होंगे।
और इसके लिए जालसाज़, वकील, अकाउंटेंट, काला धन सफ़ेद करने वाले चाहिए होंगे।
मतलब, इसमें लाखों लग जाएँगे।
फिर तुम्हें कहीं रहने के लिए भी जगह चाहिए होगी।
लोगों को पैसे देने होंगे।
चुप रहने के लिए पैसे। रिश्वत।
अगर कोई तुम्हें देख ले और तुम्हें दूसरे देश भागना पड़े तो?
या अगर तुम गिरफ़्तार हो गए तो?
पता है तुम्हें यूके वापस न भेजा जाए, इसका मुकदमा लड़ने में कितना खर्च आता है?
वे केस सालों तक चलते हैं।
पर हाँ, अगर सब प्लान के मुताबिक हुआ, तो पचास लाख काफ़ी हैं।
पर अगर ऐसा ना हुआ तो?
पर दो करोड़?
दो करोड़ होने पर कोई देश अपने यहाँ से जाने नहीं देगा।
मुझे अपना कोल्ड वॉलेट दो।
फिर हम बाकी के दो करोड़ लेने चलेंगे।
फिर मैं तुम दोनों को जीने दूँगा।
पासकोड दो।
सौदे के हिस्से के रूप में...
मुझे उसके मुँह की पट्टी हटाने दो।
धत्!
स्टील
यह इस्तीफ़ा ऐसे समय में आया है, जब यह खुलासा हुआ है
कि मंत्री का ब्रिटिश वर्जिन आइलैंड्स के
उस फ़ैमिली ट्रस्ट से संबंध है,
जिसका नाम लॉकमिल कैपिटल लूटपाट में आया है।
वित्त मंत्री ने इस्तीफ़ा दे दिया
मंत्री पर दबाव बढ़ रहा था,
क्योंकि नेता प्रतिपक्ष...
यकीन नहीं होता।
...उनसे इस्तीफ़ा देने की और मंत्री के वित्तीय मामलों की
जाँच शुरू करने की माँग कर रहे थे।
इस्तीफ़े के बावजूद पूर्व मंत्री जी ने ज़ोर देकर कहा है
कि कोई बेईमानी नहीं हुई,
कि उन्होंने कुछ भी गैरक़ानूनी नहीं किया।
रीस, क्या हुआ?
मेरा पुलिस अकाउंट लॉक हो गया है।
अपने केस की फ़ाइलों को देखने की कोशिश कर रहा हूँ।
रीस, तुम सस्पेंड हुए हो, इसलिए अकाउंट लॉक है।
ज़ाहिर है, एली।
और तुम सस्पेंशन में मुझे फ़ोन करके गवाह की फ़ाइलें माँग रहे हो।
- मैं वह नहीं दे सकती। - रुको| सच में?
क्या फ़िच तुम्हारे साथ है?
नहीं।
धत्।
बर्ख़ास्त तो नहीं हुए ना।
हमारे टैक्स सिस्टम को टैक्स चुराने लायक बनाने के लिए ज़िम्मेदार व्यक्ति का
इससे कोई लेना-देना नहीं था। आगे बढ़िए। यहाँ कोई ख़बर नहीं है।
फ़र्स्ट अप विद ऑलिवर डेवीस
तो प्रधानमंत्री अब क्या करेंगे?
रीस?
तुम आज थाने गए थे?
आज सुबह से तो नहीं गया। क्यों?
मुझे केट शॉ और माइलो कार्टर-वॉल्श वाली फ़ाइलें चाहिए।
ठीक है। तुम सीधे लॉग इन नहीं कर सकते...
मेरे अकाउंट में कुछ गड़बड़ है। उन्हें मेरे पास भेज सकते हो?
मेरे पास फ़ाइलें नहीं हैं। वे लॉकमिल में एक थिंकपैड पर हैं।
निजी जानकारी साइट पर रहती है। डेटा प्रोटोकॉल की वजह से।
- मुझे इजाज़त नहीं... - क्या मुझसे वहाँ मिल सकते हो?
- लॉकमिल में? - हाँ।
तुम चाहते हो मैं अभी आऊँ?
हाँ, अभी, डैरेन।
ठीक है। तैयार होता हूँ।
ठीक है। शुक्रिया।
दोनों में से किसी ने कुछ करने की कोशिश की, तो...
वह हमें मार डालेगा। और माइलो को भी। जैसे ही उसे कोल्ड वॉलेट मिल जाएँगे।
अच्छा? मुझे तो दिखा ही नहीं था कि वह खून का प्यासा है।
बस करो। अगर तुम्हें पता होता कि मैंने क्या-क्या झेला है...
तुमने... इस परेशानी में मुझे तुमने फँसाया है।
माइलो ने मुझे सब कुछ बता दिया। तुमने मुझसे झूठ बोला। अब हम मारे जाएँगे।
ल्यूक, मुझे खुशी है कि तुम अब भी ज़िंदा हो, पर तुम कमीने हो।
ठीक है। मुझे माफ़ कर दो।
अफ़सोस है कि मैंने तुम्हें शामिल किया।
मुझे इस सब के लिए अफ़सोस है। लेकिन...
- हम कोई हल निकाल लेंगे। - "हम।"
तुम कोई हल निकाल लोगी, ज़ारा।
जैसे तुमने वह बकवास कहानी बनाई थी, माइलो और दो करोड़ वाली।
- मैं कभी नहीं... - माइलो के पास दो करोड़ हैं।
उसने तुम्हें नहीं बताया ना?
जब कोई साथी झूठ बोलता है, तो बुरा लगता है ना, ल्यूक?
वह अंदर नहीं है। तुम मेरे साथ चल रहे हो।
आज रात के समाचारों में
लॉकमिल लूटपाट के बारे में और भी जानकारी सामने आ रही है।
जहाँ पिछले खुलासे +सिर्फ़ "द टाइम्स" में छपे थे,
वहीं ये ख़बरें कल के सभी अख़बारों के पहले पन्ने पर होंगी।
मंत्री के खाते से निकला लॉकमिल का कुछ पैसा
फिर से टैक्स हैवन खातों में आ गया है...
अभी तक मॉर्गन या ल्यूक की कोई ख़बर नहीं है।
यह अच्छा है ना?
कल सुबह अगर हम उस प्लेन में बैठेंगे, जैसा हमारा प्लान था...
तो यह अच्छा है।
हमें एक और काम मिला है।
हमें जाना होगा। अभी।
उसका क्या करें?
उसे यहीं छोड़ दो।
वह रात भर में मर जाएगा।
चलो।
हे भगवान!
तिजोरी?
अलमारी में है।
बाईं ओर।
टोर्वो
कोड क्या है?
पाँच, दो, चार, तीन, तीन, चार।
खुल गया-1
पासकोड?
वे यहाँ नहीं हैं।
वरना फ़ायदा ही क्या? उन्हें अलग ही रखना होता है।
तो वे कहाँ हैं?
अलग-अलग जगहों पर।
आज रात तुम बस लॉकमिल जा सकते हो।
तो हम लॉकमिल जाएँगे।
तुम्हारे हाथ में दो करोड़ हैं। और रात के इस समय कोई नहीं होता।
हम गाड़ी से वहाँ जाएँगे, अंदर जाएँगे, कोड लेकर बाहर आ जाएँगे।
दो करोड़।
और वे दो करोड़ अब कानूनी हैं।
मैंने उसे कई एक्सचेंजों के ज़रिए घुमाया, किसी की नज़र में नहीं आने दिया।
तुम्हारे साथी उसके ज़रिए तुम्हें कभी नहीं खोज पाएँगे।
यह लो। देखो। मेरे पास बिल्डिंग का पास कार्ड है।
ये दो करोड़ पाउंड हैं।
हे भगवान!
धत्।
हे भगवान!
ठीक है।
उसे छोड़ दो!
नहीं।
कोई पासकोड नहीं...
तो तुम दोनों बेकार हो।
रुको, मुझे पता है पासकोड कहाँ हैं।
हमारी एक जगह थी।
जहाँ हम कुछ चुराने के बाद उसे छिपाते थे।
तुम कोड लेकर सुबह तक के लिए हमें वहाँ बंद कर सकते हो।
तुम साफ़ बच निकलोगे। प्लीज़।
प्लीज़। मैं ले चलूँगा।
हैलो। मैं डैरेन योशिदा हूँ।
एक मैसेज छोड़ दो, मैं वापस कॉल करूँगा।
...आज रात और खुलासे हुए हैं।
तीन और सार्वजनिक हस्तियों ने लॉकमिल का पैसा
टैक्स हैवन के अपने खातों में भेजा है। वे हैं न्यूज़ ग्रुप के मालिक
रसेल मॉरिस, पॉप सिंगर लियोनोरा
और टीवी कॉमेडियन ऑलिवर डेवीस।
इमरजेंसी। आपको कौन-सी सेवा चाहिए?
रुको।
तुम्हें क्या लगता है...
यह क्या हुआ?
मॉर्गन यहाँ पहले पहुँच गया।
लॉकमिल कैपिटल
लगता है वह लॉकमिल गया है।
चलो चलते हैं।
अब तुम हमें बंद करके जा सकते हो।
नहीं, ऐसा नहीं होगा।
क्या?
हमारे बीच सौदा हुआ था।
नहीं।
ज़ारा।
बंदूक लेकर आओ।
- हम क्या करें? - पुलिस को बुलाओ।
फ़ोन बंद है।
स्विच रिसेप्शन पर है।
हाँ।
लॉकमिल कैपिटल
धत्।
हे भगवान...
हैलो। मैं नोआ जोहानसन हूँ।
यहाँ लॉकमिल कैपिटल में हमारा लक्ष्य एक बेहतर वित्तीय समाधान प्रदान करना है।
ल्यूक?
धत्।
कोल्ड वॉलेट कहाँ हैं?
उसने तुम्हें फिर धोखा दे दिया।
नहीं। वह पुलिस बुला रहा है।
बिल्कुल बुला रहा होगा।
तुमने पहले कभी बंदूक चलाई है?
तुम्हें क्या लगता है?
तुमने इसे गलत पकड़ा है।
यह पीछे की ओर झटका खाएगा और तुम्हारे दाँत टूट जाएँगे।
तुम मुझे बेवकूफ़ नहीं बना पाओगे।
तो फिर मुझे गोली मार दो।
हे!
पुलिस आ रही है, मॉर्गन।
अगर अभी चले जाओगे, तो बच सकते हो।
ठीक हो?
तुम ठीक हो?
चलो।
वहाँ। चलो।
टोबी गोल्ड, मंत्री...
कहाँ हो, शहरी छोकरे?
कैसे पता चला कि हम यहाँ होंगे?
मैं यहाँ तुम्हें बचाने नहीं आया था, ज़ारा।
केट और माइलो की फ़ाइलें लेने आया था।
लगा था कि सस्पेंड रहकर भी मैं यह केस हल कर सकता हूँ।
वह सब माइलो ने किया था।
पर सरगना वह नहीं था।
उसने कहा कि उसके ऊपर कोई है, जिससे वह कभी नहीं मिला।
और फिर यहाँ आने से ठीक पहले हम माइलो के यहाँ गए...
...और उसने उसे मार दिया।
हे भगवान।
...टैक्स हैवन के इस्तेमाल का खुलासा हुआ।
क्या लॉकमिल वाली लूटपाट इसीलिए हुई? टैक्स चोरी उजागर करने के लिए?
वे लोग इसी तरह आपस में जुड़े हुए हैं।
टोबी गोल्ड, मंत्री, ये नए खुलासे।
ऑलिवर डेवीस कॉमेडियन
लगता है वे अपना सारा पैसा टैक्स हैवन में छिपा रहे थे।
मुझे नहीं लगता कि यह जानकर किसी को हैरानी है।
हमें हमेशा से पता था कि बहुत अमीर लोग अपने पैसे को विदेश में छिपाकर रखते हैं...
उन्होंने तुम्हें इस बारे में नहीं बताया ना?
मुझे तो पता भी नहीं था कि टैक्स हैवन होता क्या है। मुझे गूगल करना पड़ा।
मैं तो बस गाना गाना चाहती थी।
संगीत मेरा जीवन है। पैसा तो हाथ की मैल है।
वह मॉर्गन का चाकू है।
पुलिस को तो अब तक पहुँच जाना चाहिए था ना?
हाँ।
धत् तेरे की।
हमें जाना होगा। अभी।
- छिपना नहीं है? - MI5 आ गए हैं।
उन्होंने मेरी कॉल ट्रेस की होगी।
पुलिस नहीं आ रही है। MI5 वाले आ रहे हैं। हमें अब जाना होगा।
धत्।
अब क्या?
हम इंतज़ार करेंगे।
फिर हम उन्हें चुपके से ले जाएँगे।
ऐसा दिखाएँगे कि कभी कुछ हुआ ही नहीं।
ल्यूक?
ल्यूक। मॉर्गन कहाँ है?
उस पर नज़र रखना।
यहीं रहना। मैं क्लाइंट एरिया में जाकर देखता हूँ।
नहीं, मुझे मत मारो।
- मुझे मत मारो। - चुप रहो।
क्या कर रही हो तुम?
- वह रोशनी देख लेगा। - बस भागने के लिए तैयार हो जाओ।
डॉक्यूमेंट प्रिंट हो रहा है:
हे भगवान। रीस।
- धत्। - मुझे माफ़ कर दो।
ज़ारा।
मॉर्गन कहाँ है?
ज़ारा। मॉर्गन कहाँ है?
- वह ल्यूक के पीछे गया है। - देखो वह बिल्डिंग से बाहर तो नहीं गया।
तुमने कहा था कि कोई नहीं मारा जाएगा।
तुमने कहा था किसी को चोट नहीं पहुँचेगी।
- इसमें से कुछ भी प्लान का हिस्सा नहीं था। - कोई प्लान भी था?
क्या प्लान था?
तुम क्या हो? आंदोलनकर्ता? आतंकवादी? क्या हो तुम?
तुम्हें नहीं पता, है ना?
- उन्होंने कभी नहीं बताया कि मक़सद क्या था। - क्या फ़र्क पड़ता है?
कोल्ड वॉलेट।
हाँ।
धत्।
मॉर्गन?
तुम हो वहाँ?
ज़रूरी नहीं कि इसका अंत ऐसे हो।
तुम्हें लगता है कि अंत कैसे होगा, इस पर हमारा बस है?
खुल भी जाओ!
तुम्हें जाकर अपने दोस्तों की मदद करनी चाहिए।
हमें यहाँ से निकलना होगा।
ठीक है।
चलो।
पुलिस।
सब ठीक होगा।
ज़रूर।
हमें यहीं छिपे रहना होगा। वह अभी भी बिल्डिंग में हो सकता है।
नहीं, शायद वह नहीं हो।
पता लगाने के लिए जान जोखिम में डालना है? या अपने पैसे वापस पाने के लिए?
क्या पता वह मर गया हो?
क्या पता वे सब मर गए हों और पैसा वहीं पड़ा हुआ हो?
MI5 तुम्हें किसी भी पैसे के साथ यहाँ से नहीं जाने देगी।
ठीक है। तुम सही कह रहे हो।
हम यहीं रुकते हैं।
धत्।
नहीं, जो होता है, हो जाए। मैं यह सब बेकार नहीं जाने दूँगी।
ज़ारा।
तुम कहाँ हो, ज़ारा?
तुम्हारे पैसे मेरे पास हैं।
आओ अपने पैसे ले जाओ।
ज़ारा।
आकर ले जाओ, ऑफ़िस गर्ल।
मानना पड़ेगा।
तुम अपने पैसे लेने यहाँ वापस आई।
बात सिर्फ़ पैसों की नहीं है।
क्या मक़सद था?
तुम जाकर अपने पुलिसवाले दोस्त से क्यों नहीं पूछती?
तुम खुद को क्या समझती हो...
साली ऑफ़िस गर्ल?
तो, ये सभी रिपोर्ट कह रही हैं कि कल रात
लॉकमिल के दफ़्तर में कुछ गड़बड़ हुई थी।
...ज़ोरों के धमाके सुनने का दावा किया गया।
जब इमरजेंसी सेवाएँ आईं, उन्हें पता चला कि गैस रिसाव हुआ है...
पुलिस ने पुष्टि की है कि लॉकमिल कर्मचारी माइलो कार्टर-वॉल्श,
जिसने पिछले हफ़्ते अपनी जान ली,
वह अब इस लूटपाट का प्रमुख संदिग्ध है।
लॉकमिल लूटपाट दो हफ़्ते पहले हुई थी और खुलासे आते जा रहे हैं,
जैसे-जैसे अन्य सार्वजनिक हस्तियों के टैक्स हैवन अकाउंट से पेंशन के चोरी हुए हिस्से का
पता चल रहा है...
पिछले तीन हफ़्तों से नामों के खुलासे हो रहे हैं।
अब तक टैक्स हैवन अकाउंट वाली 32 मशहूर हस्तियों का पर्दाफ़ाश हो चुका है।
बैंक स्टेशन
दुनिया के सबसे बड़े टैक्स हैवन ब्रिटेन के अधीनस्थ विदेशी क्षेत्र हैं।
ब्रिटिश वर्जिन आइलैंड्स, ब्रिटिश केमैन आइलैंड्स, द चैनल आइलैंड्स...
एक महीना हो गया है और अब भी यह ख़बर हर पहले पन्ने पर है।
मुझे नहीं लगता कि सरकार अब दबाव को रोक सकती है।
तो यह थी ख़बर।
प्रधानमंत्री की जल्दबाज़ी में बुलाई गई प्रेस कॉन्फ़्रेंस की सुर्खियाँ।
सरकार ब्रिटेन के अधीनस्थ विदेशी क्षेत्रों
और अंतरराष्ट्रीय टैक्स हैवेन के रूप में
उनकी भूमिका की जाँच शुरू करेगी।
यह घोषणा कई दिनों के दबाव के बाद की गई है,
जिसमें लॉकमिल कैपिटल लूटपाट की ख़बरों का गहरा असर रहा है...
- गुड मॉर्निंग। - हैलो।
हैलो।
कस्टोडियन बैंक से वॉरेन का फ़ोन आया था।
चार बिलियन पाउंड...
वे चुराए गए चार बिलियन...
हाँ, समझाने की ज़रूरत नहीं है, मर्टल। हमें पता है कि कौन-से चार बिलियन।
बस वे...
वे हमारे बैंक अकाउंट में लौटा दिए गए हैं।
मतलब, अभी-अभी।
माइलो कार्टर-वॉल्श। वह कौन था?
वित्तीय आतंकवादी, आंदोलनकर्ता या कुछ और?
मुझे लगता है कि बड़ा सवाल यह है
कि अगर ये सब उसने किया था, तो मरने के बाद उसने पैसे को कैसे घुमाया?
रुकिए। भविष्य के वित्तीय लेन-देन को पहले से शेड्यूल किया जा सकता है।
उसके लिए आपका ज़िंदा रहना ज़रूरी नहीं है।
इतना अमीर होने के बावजूद, उसे और पैसा चुराने की क्या ज़रूरत थी?
अगर गंभीरता से सोचें तो, शायद इससे फ़र्क नहीं पड़ता
कि आपके पास कितना पैसा है या आपकी परवरिश कैसी है...
- हैलो। - हैलो। कैसी हो?
ठीक हूँ। तुम कैसे हो?
शायद यह मदद के लिए उसकी पुकार थी।
पर वह मदद की पुकार नहीं थी, है ना?
उसने खुद अपनी जान ले ली।
- अच्छा? - मैंने सुना, पर मुझे लगता है कि यह बस...
हम इस सबसे गुज़र चुके हैं।
यह हमारी गलती नहीं थी, ज़ारा।
और माइलो ने उस सनकी पर इसलिए हमला किया, ताकि वह अपना पैसा रख सके।
तुमने उसे रोकने की कोशिश की।
लेकिन मेरी गलती से ही वह पागल वहाँ पर मौजूद था।
हम बस वह कर रहे थे, जो हम अपनी जान बचाने के लिए कर सकते थे।
और वैसे भी, माइलो ने ही
हमें इस सारी बकवास में शामिल किया था।
वही तो। तुम नहीं जानना चाहते कि यह सब किसलिए था?
हम जानते हैं।
कोई सिस्टम से लड़ना चाहता था, ठीक है?
पैसे वापस लो, अमीरों को सबक सिखाओ, यही सब।
हम बस उसमें फँस गए। गलत जगह, गलत समय पर।
कवर स्टोरी को ख़राब मत करो, ज़ारा, समझी तुम?
वरना लोग हमें फिर से घेर लेंगे।
हमने वही किया, जो MI5 ने हमसे कहा।
हमने उनके गवाह वाले झूठे बयानों पर दस्तखत किए हैं,
अपने कोल्ड वॉलेट सौंप दिए,
हमने माइलो पर सारा इल्ज़ाम लगा दिया। बदले में हमें ज़िंदा रहना नसीब हुआ।
देखो।
प्लेन पर चढ़ो, बीच पर जाकर बैठो,
मोहितो पियो, नशे में धुत्त हो जाओ।
और यह अब भुला देते हैं। ठीक है?
ठीक है।
यहाँ आओ।
हैलो।
तुम मेरे फ़ोन का जवाब नहीं दे रहे।
मैं बहुत व्यस्त था।
बहुत कुछ चल रहा है, तुम्हें तो पता ही है।
ख़ैर...
सुनो। मैं जा रही हूँ और मुझे तुमसे एक सवाल पूछना था।
उस रात लॉकमिल में मॉर्गन ने...
मरने से पहले
कुछ कहा था।
मैंने उससे लूटपाट का मकसद पूछा और उसने कहा,
"तुम अपने पुलिसवाले दोस्त से क्यों नहीं पूछती?"
मज़ाक तो नहीं कर रही?
मेरी नौकरी चली गई है, ज़ारा।
मेरा कर्ज़ बेच दिया गया है और ब्याज बहुत ज़्यादा है।
उसे चुकाने के लिए अपना घर बेच रहा हूँ। उसके बिकते ही मैं बेघर हो जाऊँगा।
और उन्होंने मुझे लगभग मार दिया था।
इससे तुम्हें कैसे लगता है कि मैंने अरबों-खरबों की लूट को अंजाम दिया?
वह तुम्हें बहका रहा था।
ज़ारा, वह सब याद करो, जो हमने साथ में किया।
क्या लूटपाट में शामिल कोई इंसान वह सब करता?
मैं बेवकूफ़ हूँ। माफ़ करना।
और मुझे तुम्हारी नौकरी छिनने और घर बिकने के लिए अफ़सोस है।
मैं नहीं चाहता कि तुम मेरे लिए अफ़सोस करो, ज़ारा।
मैं खुद को सँभाल लूँगा।
इसलिए मैं तुम्हारे फ़ोन का जवाब नहीं दे रहा था।
पर मुझे ख़ुशी है कि तुम यहाँ आई।
शायद जब तुम वापस आओ, हम...
हाँ, ज़रूर।
- तुम्हारे वापस आने पर मिलते हैं। - हाँ।
हैलो।
मैं ज़ारा डन हूँ। मैं यहाँ कुछ चीज़ें लेने आई हूँ।
सोफ़िया ने कहा था वे यहाँ मिलेंगी।
- हाँ। वह उन्हें यहाँ छोड़ गई है। - अच्छा।
यह लो।
शुक्रिया।
ज़ारा।
कैसी हो? मुझे नहीं लगा था कि तुमसे फिर मुलाकात होगी।
मैं हमारा सामान लेने आई थी। मेरा और ल्यूक का।
और... आज बहुत गहमागहमी है।
तुम्हें पता नहीं चला, है ना?
पैसे वापस कर दिए गए हैं। पूरे चार बिलियन।
फ़ाइनेंशियल पुलिस अचानक आ गई। सब परेशान हो रहे हैं।
रुको, पुलिस आ गई है?
तुमसे मिलकर वाकई अच्छा लगा, मर्टल।
शुक्रिया।
रीस।
मुझे पता चल गया यह किसने किया।
मेरे साथ आओ।
ज़ारा।
रीस, तुम यहाँ क्या कर रहे हो?
तुम्हें और अच्छा ऑफ़िस मिल गया।
हाँ। आज सुबह चार बिलियन वापस आ गए।
- इसीलिए मैं यहाँ हूँ। यह देखने... - हमें पता है कि तुमने किया, डैरेन।
पता नहीं तुम क्या कह रहे हो।
गोलीबारी की रात मैंने तुम्हें यहाँ मिलने को बुलाया था।
तुम मिलने नहीं आए।
पर चोर आए। उन्हें कैसे पता चला कि हम यहाँ होंगे?
फिर इससे एक और बात दिमाग में आई।
मेरे पहुँचने से पहले ही ल्यूक के घर से उसे अगवा करने का ख़याल चोरों को कैसे आया।
उन्हें कैसे पता चला?
पर तुम उस सुबह हमारे साथ ल्यूक से मिले थे, जब हमने उससे पूछताछ की।
तुमने उसे टूटते हुए देखा।
कोई तो पैटर्न है, है ना?
तुम्हें कुछ जानकारी मिलती है, तभी चोर आ जाते हैं।
दो डेटा पॉइंट से कोई पैटर्न नहीं बन जाता।
ऐसा कौन करता है?
उन्हें पैसे चाहिए, पर उन्हें पैसों से नफ़रत है।
फ़ाइनेंस के बारे में जानते हैं, पर फ़ाइनेंस से नफ़रत करते हैं।
तो शायद यह कोई ऐसा शख्स है, जो पहले गरीब था,
फिर उसने निवेश प्रबंधन से बहुत पैसा कमाया,
फिर देखा कि यह कितना बड़ा घोटाला था और उसने पाला बदल लिया।
तुम यह सब एक व्यक्तित्व के आधार पर कह रहे हो?
सही समझे तुम।
तो मैंने निकोल्स को फ़ोन किया।
यह पता करने के लिए कि तुम्हें केस कैसे मिला।
वह कोई ऐसा बंदा तो नहीं हो सकता था,
जिसने लूट का इंतज़ाम किया होगा।
निकोल्स ने मेरे लिए सब आसान कर दिया।
तुम इसमें फ़ाइनेंशियल क्राइम विभाग के एक्सपर्ट हो।
अगर ऐसा कुछ होता है और तुम उपलब्ध हो,
तो केस तुम्हें ही मिलेगा। लेकिन सिर्फ़ तभी जब तुम्हारे पास वक़्त हो।
लूटपाट से पहले वाले हफ़्ते में तुमने दो नए केस ठुकरा दिए।
तुमने ऐसा बस उस बार ही किया।
- कोई वजह थी... - वह बातचीत, जो हमने की थी...
गोल्ड-सिमंस की जानकारी उजागर करने के बारे में।
इसीलिए तुम तहक़ीक़ात में शामिल होना चाहते थे, है ना?
अगर हम धीरे आगे बढ़ते, तो तुम हमें तेज़ी से आगे बढ़ाते,
बहुत तेज़ी दिखाने पर हमें रोकते।
तुम्हें सब सही समय पर करना था,
भरपूर असर डालने के लिए खुलासों के बीच
सही अंतर जो रखना था, क्योंकि यह सब बस एक बड़ा पीआर स्टंट था, है ना?
यह सब हंगामा... किसलिए?
तमाशा करने के लिए।
ठीक है, तुम सही हो। वह एक तमाशा ही था।
पर वह सिर्फ़ इतना ही नहीं था।
इसने दुनिया को बदल दिया।
आज की ख़बर देखी?
उन्होंने सरकारी जाँच की घोषणा की है।
इसमें पाँच साल लगेंगे, आखिर में वे नतीजों को ख़ारिज कर देंगे।
कुछ भी नहीं बदलेगा।
- हम देखेंगे। - लोग मारे गए हैं।
मुझे लोगों को मरते हुए देखना पड़ा।
मैं ऐसा नहीं चाहता था, ठीक है? यह सब बिना किसी को मारे होना था।
मैंने ल्यूक को अगवा क्यों करवाया, उसे मरवाया क्यों नहीं?
मैंने उस रात चोरों को यहाँ क्यों भेजा?
मॉर्गन को नाकाम करने के लिए। तुम्हें बचाने के लिए।
बकवास! तुम नहीं चाहते थे कि लोग मारे जाएँ,
क्योंकि इससे तुम्हारे तमाशे में खलल पड़ता।
मैं कोई राक्षस नहीं हूँ। मैं नहीं चाहता था कि कोई...
तुम क्या चाहते थे, उससे फ़र्क नहीं पड़ता।
तुमने जो किया, वह ख़तरनाक और गैरक़ानूनी था।
और उससे लोगों को नुकसान ही पहुँचता।
इतने बुद्धिमान व प्रशिक्षित होने के बावजूद तुम बेवकूफ़ हो।
वह बेवकूफ़ी नहीं, हताशा थी।
बेवकूफ़ तो बाकी सब हैं, जो एक ऐसे फ़ाइनेंशियल सिस्टम से जुड़ते हैं...
तुम एक बच्चे की तरह बात कर रहे हो।
ठीक है!
जब भी कोई खुद को जोखिम में डालकर किसी मुद्दे पर आवाज़ उठाता है,
तो उसे बच्चों वाली हरकत कहा जाता है।
जबकि वे आदर्शों पर चलने वाले, कभी हार ना मानने वाले सयाने होते हैं।
मुझे बेइज़्ज़त करने के लिए मुझे बच्चा कह रहे हो?
मैं इसे तारीफ़ की तरह लेता हूँ।
मुझे बताओ कि तुम्हें जेल में क्यों नहीं होना चाहिए।
यह... विलेमस्टैड बैंक और ट्रस्ट है।
मैंने सालों पहले इसका नियंत्रण अपने हाथ में लिया, गुमनाम रूप से।
एक छोटे-से टैक्स हैवन में एक छोटा-सा बैंक।
जो भी है यहीं है, सारा बैंक,
सब इसमें है।
इसी तरह मैंने उन सभी अकाउंट से पैसा इधर का उधर किया।
न कोई नकद, न सोना, न कोई कागज़।
यह तो बस इलेक्ट्रॉन हैं, जो दुनिया भर में घूम रहे हैं।
यह एक सोच है।
एक ख़याल।
पर इससे किसे फ़ायदा होता है?
यह सिस्टम 99 प्रतिशत लोगों के काम का नहीं, फिर भी सब टैक्स भरने को मजबूर हैं।
सिवाय सबसे ऊँचे तबके वालों के।
दरअसल, इस सबसे सिर्फ़ उन्हें फ़ायदा होता है,
जो यह चुन सकते हैं कि यह उन पर लागू ना हो।
और टैक्स हैवेन के ज़रिए ही वे ऐसा करते हैं।
लाखों लोग भूख से मर रहे हैं
और जिन लोगों ने तय किया कि ऐसा होते रहना चाहिए...
वे अपने प्राइवेट जेट से जलते हुए जंगलों के ऊपर से गुज़र जाते हैं।
मुझे जेल में क्यों नहीं होना चाहिए, रीस?
क्योंकि मैं हर रोज़ लोगों को मरने से रोकने की कोशिश कर रहा हूँ...
एक विचार के ज़रिए।
इसे ऐसे ठीक नहीं किया जा सकता।
अब कौन बेवकूफ़ी दिखा रहा है?
सब जानते हैं कि हमारा फ़ाइनेंशियल सिस्टम कितना ख़राब है,
कितना पक्षपाती है, कितना नुकसानदेह है, लेकिन कोई भी इसके बारे में कुछ नहीं करता।
पर लोगों के पेंशन को कहानी बनाकर पेश करो,
तो अचानक लोगों को फ़र्क पड़ने लगता है।
अचानक प्रधानमंत्री टीवी पर आ जाते हैं।
मैंने पेंशन लॉकमिल को लौटा दी।
पर टैक्स हैवन अकाउंट का पैसा...
इसमें टोबी गोल्ड के स्लश फंड का एक करोड़ पाउंड है।
तुम हमें खरीदना चाहते हो?
नहीं, कुछ साबित करना चाहता हूँ।
इस कोल्ड वॉलेट में काला धन है या सफ़ेद?
काला धन।
पर अगर मैं इसे दान में दे दूँ तो?
तब क्या यह सफ़ेद धन बन जाएगा?
तब साफ़-सुथरा माना जाएगा?
या इससे चैरिटी भी गंदी हो जाएगी?
पैसों में भी नैतिकता होती है।
तो हम क्या करें?
शायद हम इसके साथ कुछ अच्छा करने की कोशिश करें।
शायद इसका मतलब होगा अच्छा जीवन जीना,
अच्छे मकसदों का साथ देना।
अपने जुए के कर्ज़ चुकाना।
या शायद हम इसका इस्तेमाल
धरती को बदलने के लिए करें, ताकि हममें से ज़्यादातर दुख में न जिएँ।
पैसे ले लो।
मुझे पता चल जाएगा तुम मेरे साथ हो।
और फिर कभी हमारी मुलाक़ात नहीं होगी।
तुम्हें बस मुझे जाने देना होगा।
नहीं।
नहीं। हमने वह पैसा लिया, तो हम फँस जाएँगे, रीस।
हम उससे हमेशा के लिए बँध जाएँगे।
हमने अभी एक करोड़ पाउंड ठुकरा दिए।
हमें उसके पैसे नहीं चाहिए।
मैं अपना घर खोने वाला हूँ। मैं अपना कर्ज़ चुका सकता था।
हाँ, पर फिर तुम उसके कर्ज़ में होते।
इस तरह हम आज़ाद हैं।
मैं आज़ाद नहीं हूँ, ज़ारा।
तुम क्या कर रही हो?
ये दो करोड़ पाउंड हैं, जो लॉकमिल के नहीं हैं।
वह पैसा, जो डैरेन ने माइलो को दिया था। बस इसके साथ कोई शर्त नहीं है।
तुम पूरे समय वहीं खड़ी रही
और ये पैसे तुम्हारे बगल वाली मेज़ पर पड़े थे?
मुझे नहीं पता था कि बॉक्स में पैसे होंगे।
मैंने इसे पैक नहीं किया था।
मैं बस... उम्मीद कर रही थी।
तुमने बस उम्मीद के भरोसे दो करोड़ पाउंड का जोखिम उठाया?
जैसा कि तुमने कहा था,
"अगर आप हारने की फ़िक्र करेंगे, तो आप ख़राब खेलेंगे।
और फिर आप हार जाएँगे।"
यह हमारी जीत है, रीस।
यकीन नहीं होता कि तुमने ये चुपके से चुरा लिए।
तुमने ख़ुद ही तो कहा था।
गोलीबारी के बाद पक्का मेरी तलाशी ली जाती।
इसलिए मैंने अपना कोल्ड वॉलेट पुलिस के लिए छोड़ दिया
और इसे छिपा दिया।
तो अब तुम क्या करोगी?
मुझे नहीं पता।
कुछ मज़ेदार।
संवाद अनुवादक अनुराग शर्मा
रचनात्मक पर्यवेक्षक अमृता गुप्ता